Josh hnije v jame levovej
Za smrť Elsie Valovej
Ach, Josh, prečo si to urobil?
Neurobil som to. Nemáte byť vševediaci?
Mám? Kto vie?
Vy.
Melissa mi zariadi advokáta. Budem v pohode.
Problém si si spôsobil
Na kreslo ťa pošlú hneď
Schmiga-dí-smrť Trest smrti
No tak.
Ako často tu používajú kreslo?
Dobre, tak možno raz za čas.
Ale aj v tých najtemnejších hlbinách temnoty
sa môže zrazu objaviť nečakaný priateľ v prekvapivej forme.
Priateľ? Čo?
Kráčaj.
- Sem, ty niktoš. - Za čo?
Výtržníctvo, nezákonné zhromažďovanie
a podomové podobenstvá bez jasného významu.
Len som rozsieval radosť, človeče.
Nejaká by sa vám zišla.
To si nechaj do šalátu, ty čudák.
Vy decká s vašimi protestami, ideálmi
a odhodlaním ísť za svojimi snami.
Láska a mier, láska a mier.
A čo tak „drž“ a „hubu“?
Milujem vás, seržant Rivera.
Hnev je iba uväznený smútok.
Uvidíme sa v pekle.
- Ahoj, človeče. - To si robíš srandu.
Som Topher. Mier.
Ahoj. Ja som Josh.
- Za čo sedíš, Josh? - Za vraždu. Ale som nevinný.
To nič. Ja ti verím.
Vďaka. Vážim si to.
Hej! Aj ja! Aj ja som nevinný.
- Verím ti. - Tú banku som nevykradol.
Verím ti.
- A ja som sa jej ani nedotkol. - Aj tebe verím, Conrad.
- Jasné... - Všetkým vám verím.
Všetci máte byť slobodní.
Skvelé.
Viem, že to vyzerá zle, Josh. Ale nezúfaj.
Asi to máš lepšie, než sa ti zdá.
Vezmi si mňa.
Mám 30 a ešte som nezistil, aký mám v živote cieľ.
Je to o tebe?
Vždy som cítil, že som výnimočný.
Že som predurčený na niečo veľké.
Ale ešte neviem, čo to je.
Vo veľkej skladačke života Kúsky sú roztrúsené
Človek, ktorý ich nájde Odhalí šťastie sľúbené
Básnik skladá básne Mačka sa s klbkom hrá
Len ja nemám to svoje Azda sa mi to zdá?
- Veverička na stromy lozí - Fíha.
Do výšok letí drozd
No aká je cesta moja?
Kto je ten chlap menom ja?
Kedy uvidím
Moju bránu do kam?
Tvoju bránu do kam?
Hviezdiciam oceán patrí Ponožkám zásuvka zas
Ja mám skrátka pocit Že raz príde môj čas
Zátka má miesto vo fľaši Pavúkom sú mladé potravou
A môj život je piesňou Nevyspievanou
- Ťavy sa milujú v piesku - To nerob.
K stolu treba kresiel pár
No aká je cesta moja? Kto je ten chlap menom ja?
Kedy uvidím
Moju bránu do kam?
Počuj, človeče, budeš v pohode.
Si mladý.
Máš vlasy, bože, toľko vlasov.
Len musíš byť trpezlivý.
A tiež si bohatý beloch. Si zahojený.
Ďakujem, priateľu. Vieš čo?
Mojou osobnou misiou bude dostať ťa do autobusu menom Šťastie.
Autobus Šťastie?
To je... nejaká nápoveda?
Rozprávač?
Je úplne bohovský.
Aby si mohol nastúpiť, potrebuješ len... lásku.
Nie, potrebujem advokáta.
PRÁVNA OCHRANA SKÚSENOSŤ – SEBAVEDOMIE
Prepáčte. Hľadám pána Flanagana.
Prosím vás. Pán Flanagan je môj otec.
Po tom, čo prišiel o lekársku licenciu.
Volajte ma Bobby.
Aha, jasné. Prepáčte mi to.
Ale idete si, slečna právnička.
- Byť právničkou nič nie je. - Ach, nie, nie.
Súhlasím. Ja som doktorka.
Nechceme predsa byť sudkyňami. Nie sme šialené!
Iba keď máme svoje dni.
A je to tu.
No, dúfala som, že pomôžete môjmu manželovi Joshovi.
Ktorý je vo väzení za vraždu tanečnice Elsie Valovej.
V Schmicagu sa nič nestane bez môjho vedomia.
A potom sa nič nestane bez zálohy, a ja som najdrahšia právnička v meste.
Myslíte, že naškrabete desinku?
Neviem, čo to je, ale pred Schmicagom som si vytiahla.
Takže tu máte dvadsať.
Ale, ale, pani Boháčka.
Práve ste si zarobili na očný kontakt.
Skvelé. Tak...
Asi o mne chcete vedieť viac.
Nuž, čo treba vedieť? Je to typický príbeh.
Bakalára mám z Bostonu, doktorát z New Yorku a nohy od Boha.
Právnická škola bola samé „Nie!“ Nie, nie, nie!
Ale po čase som na to prišla.
Viete, svet mi hovoril „nie“.
Ale ukázalo sa, že „nie“ nemusí vždy znamenať „nie“.
S tým sa nestotožňujem.
Ale mali ste úspech s podobnými prípadmi?
Bobby sa minulosťou nezaoberá.
Ostáva v prítomnom čase. V tretej osobe.
OBŽALOBA ZÚRI – BOBBY ŽIARI
Takže, urobíme toto.
Najprv posúdime tlač.
A potom potlačíme na sudcu.
Verte mi. S mojimi čarami vášho manžela neodsúdi žiadna porota,
ani ak by zabil znovu.
Len aby bolo jasné, neurobil to.
Nuž, ak ste si tým taká istá, nepomôžete mu tým, že nájdete vraha?
Ja? Ako?
Navrhla by som bežnú taktiku.
Začnite tancovať v klube, kde Elsie zomrela.
Posnorte tam trochu a uvidíte.
To je bežná taktika?
Konkurz je dnes napoludnie.
Aké číslo nosíte, 42?
Ach, pa... Priznanie.
Nie som bohvieaká tanečníčka.
V divadelnom tábore mi chýbala jedna schopnosť.
Nech sa páči.
Idem sa zoznámiť s novým klientom a poblázniť tlač.
Ohúrte ich tam, vy primabalerína.
Možno na tom závisí život vášho muža.
Všetci máte veľké sny, bažíte po sláve.
Cítim z vás ten smrad ako údenú šunku.
Ale za slávu zaplatíte. Potom, rešpektom aj peniazmi.
A nie, ja šeky neberiem, tak sa ani nepýtajte.
Hľadáme tanečnicu, ktorá bude taká dobrá, ako Elsie pred smrťou.
Takže do toho dajte všetko.
Dáme si celú zostavu, chrbtom k stene.
Fünf, sechs, sieben, acht!
A znovu! Fünf, sechs, sieben, acht!
Potrebujem jesť Potrebujem jesť
Včera som zjedla iba sviečku Včera som zjedla iba sviečku
Volá ma domáci Už nemám pančuchy
Posledný kus soli mám v slze na viečku Posledný kus soli mám
Ako si nakŕmim deti? Prečo som mala toľko detí?
Asi budem musieť predať svoje deti
Prepáčte, že meškám.
Ahojte, všetci.
Eins, zwei, drei, vier, fünf, sechs!
No teda. Všetci ste takí chudučkí, ladní a hranatí.
Medzi vami sa cítim ako pakôň.
Kto je to dievča? Je fakt zlá
- Hej! - Mala by byť úplne vzadu
- Mala by byť - Hej, počujem vás.
Nemá žiadny zmysel pre tanec Zaslúži si jedine tak kopanec
Má hroznú tvár A dve ľavé nohy
Dobre, viete tancovať.
Niektorí. Ale to nestačí.
Chcem vedieť, prečo ste tu.
Asi sa to začalo, keď sa rozišli moji rodičia.
Ich manželský poradca bol vedľa tanečného štúdia.
Často som sa tam vkrádala a dupala, aby som prehlušila
hádky rodičov o tom, koho život viac sklamal.
Než som sa nazdala, robila som špičky.
A zamilúvala sa do mužov, ktorí milovali mužov.
Otec bol v armáde.
Viete, v tej s píšťalkami.
Nútil mňa, mojich bratov a sestry,
aby sme na večierkoch tancovali pre hostí.
Bože, neznášala som to.
Jeden večer som ho prosila o dúšok šampanského.
Povedal nie, ale to ma nezastavilo. To nie.
Mal veľmi bohatú frajerku.
Patrila do kráľovskej rodiny. Myslím to vážne.
Neskôr večer mi dala celú fľašu.
Vtedy som začala tancovať.
Prečo som tu?
Vyrástla som v Buffale a prešla som si pubertou.
To je všetko.
Puberta. Buffalo.
Páni. Prešli ste si mnohým.
Cítim sa previnilo,
že som si myslela, že chudí a krásni sa majú lepšie.
Ale možno...
Som doktorka A doktorka doktorčí
Mám vzdelanie z mnohých oblastí
Ale vždy, keď odrodím
Rozmýšľam, kedy sa aj mne pošťastí
Aj keď pre nález Ramennej dystokie
Dokončím núdzový cisársky rez
A obloha by mala byť modrá
Vždy cítim Že sama nie som dosť dobrá
Takže táto štyridsiatka
Chce šancu, chce zažiariť
A tiež očistiť manžela z vraždy
Stačilo rečí! Tancujte ako o život!
Dnes potrebujem jesť
A nie šliapať ulice
Dnes potrebujem jesť
Počkať. Toto?
VODIČSKÝ PREUKAZ ŠTÁT NEW YORK
Rozhodla som sa.
Vaše príbehy sú pútavé, ale musím vybrať najlepšieho tanečníka.
Sekundu.
Bolo to poriadne rezké, nie?
Robíte si srandu. Naozaj? Ste si istý?
- Videli ste ju? - Počuli ste strýka Octavia.
Pána Kratta. Urobte to.
Ty. To miesto je tvoje.
Páni.
Dobre. Chcem len povedať, že bolo naozaj privilégiom
- s vami tanco... Hej. - Ticho.
Tak to býva.
Bolo iba jedno miesto.
Úprimne, takéto vlasy sú bremenom.
V stromoch sa zachytávajú.
Blchy v nich bývajú.
Vo vánku sa kývajú.
Už ide Bobby
Kto?
Bobby už je tu
Ahojte, chlapci.
Už ide Bobby Bobby, bejby
Íha, fíha, úú
Všetci ste tu?
- Všetci ste spokojní? - Áno!
Pomôž, Bobby
Pomôž, Bobby, nám
Pomôž, Bobby
Vysloboď nás Napriek všetkým pravidlám
Teraz nie, chlapci.
Rada by som prijala vašu žiadosť, ale ste skrátka príliš žiadostiví.
Bobby
Íha, fíha, úú
Bobby Flanaganová, advokátka.
Najala ma vaša milenka. Vysoká brunetka. Rada sa sťažuje.
To je moja žena.
Takže... Môžete ma odtiaľto dostať?
Neviem. Ale zaplatia mi za snahu.
Za prvé, nehovorte mi dôvod. Nepotrebujem to vedieť.
- Neurobil som to. - Ani to.
Len robte, čo vám poviem.
Na výhru nám treba švindle, podfuky a šmrnc.
Švindle?
Zákon je na 10 % o precedense a na 90 % o úžase.
Našťastie pre vás, ja som úžasná.
Tlačovka začína o hodinu. Uvidíme sa tam.
O hodinu? Počkať...
Tlačovka? Ale...
Pomôž, Bobby
Pomôž, Bobby, nám
Pomôž, Bobby
Vysloboď nás Napriek všetkým pravidlám
Pracujem na tom, chlapci, pracujem na tom.
Bobby!
Ale...
Teda, prekvapilo ma, keď ste ma vybrali,
ale niečo na mne musí byť, nie?
- Iste. - Čo je tu?
MIESTO ČINU NEVSTUPOVAŤ
Zákaz vstupu. Schmutz mŕtvej ženskej.
Skúška je o hodinu. Nič si nehoľ.
- Tu máš rúž na kolená. - Na kolená?
Potrebujú kontúru?
Melissa. Vďakabohu. Tak som sa trápila. Počula som o Joshovi.
Chcem, aby si vedela, že neverím ani slovo!
Môj priateľ Josh nemohol zabiť Elsie! Je pribožský!
A ja sa v ľuďoch nikdy nemýlim.
Ďakujem.
A teraz budeš pracovať v klube!
Teším sa, až si ťa vezmem pod krídla a naučím ťa všetko, čo viem!
Jenny, to nemusíš.
Trvám na tom. Len dúfam, že ti sláva nestúpne do hlavy.
Prestaň, to nie. A ty si kto?
Melissa, s tebou je taká psina!
- No... - Bude úplne úžasné
ťa tu mať! Mala by si byť moja spolubývajúca.
Ach, naozaj? Počkaj, myslíš...
Chúďa Elsie už izbu nepotrebuje,
keďže je mŕtva. A so mnou sa žije ľahko.
Cez deň som v jednom kole, a v noci ešte viac.
Hej, to by mohlo byť užitočné.
Teda, aby si ma všetko naučila.
A, vieš, mohla by si mi povedať viac o Elsie
a o tom, kto ju mohol chcieť zabiť.
Určite budeme rozoberať iné veci
ako nejakú hroznú, nevyriešenú vraždu.
Dohodnuté. Nasťahuješ sa ku mne a budeme sa iba zabávať.
A už nikdy sa nestane nič zlé.
Nemá niekto dve cigarety?
So spolubývajúcou sme úplne zúfalé.
Ach, nie. Naozaj netreba. Ja nefajčím...
Dobre. Páni. To vyzerá úžasne.
Nemôžem to urobiť.
Ale môžete. Len sa držte scenára.
Páni a páni z tlače,
všetci ma poznáte. Bobby Flanaganová, advokátka.
To hej.
Prestaňte.
Som tu s Joshom Skinnerom, mojím klientom, obvineným z vraždy.
Otázkou nie je, či Josh Skinner brutálne zavraždil Elsie Valovú.
- Nie? - Otázkou je:
„Čo ho k tomu donútilo?“
Môj klient teraz prečíta pripravený prejav.
Aha. Hej.
„Elsie si nezaslúžila zomrieť.
Ale teraz je mŕtva a ja som vo väzení. Prečo?
Moju účasť na tejto tragédii má na svedomí jedna, jediná vec.
„Džez.“
Vedel som to.
Džez znovu útočí.
- Diablova hudba. - Ach, nie.
„Tento ohyzdný zločin z vášne
spôsobila nemravná hudba zmiešaná s chľastom.“
Džez a chľast. Vždy idú ruka v ruke!
Na to sa napijem!
„Veľmi sa hanbím, že som džezu dovolil ma nakaziť.
Ľutujem svoj skutok
a už nikdy nebudem počúvať tieto hriešne, improvizačné,
harmonicky zložité...“
„Melódie ako...“
- Prečo ste prestali? Pokračujte. - Nemôžem.
Nemôžem tu stáť a povedať, že som niekoho zabil kvôli džezu.
Teda, predstieram, že mám rád džez ako všetci ostatní.
Ale no tak, džez Elsie Valovú nezabil.
Presne.
Môj klient blúzni.
Ustúpte. Má horší džez, než sme si mysleli.
- Takže to neľutujete? - Samozrejme, že nie. Nič som neurobil.
Vrah neľutuje!
- Ako je to možné? - Urobili by ste to znovu?
Nezabil ju? Áno.
- Vrah hovorí, že to urobí znovu! - Ako...
Páni, nechajte ma poradiť sa s klientom.
- To nič, Bobby. Máme dosť. - Na kreslo.
Počkať, počkať. Vlastne, mohol to byť džez.
Poďme, hýb sa.
- Požehnanie? - Zavolám vám.
Josh? Josh!
- Mel! Tu som! - Josh!
- Ahoj! Mám dobré správy. - Ach, bože. Áno.
- Dostala som prácu. - Akú prácu?
Som nová tanečnica v klube.
Hej, nejako sa mi podaril konkurz.
Super.
- Páni. No, ďakujem. - Teda.
Sú milí.
Zlatko, naozaj sa teším, že si ten konkurz zvládla.
Ale aj sa trochu bojím, že dostanem kreslo
- za vraždu, čo som nespáchal. - Jasné. Elsie.
- Našili to na teba. - Hej.
Prepáč mi to. Asi som...
Asi som sa zamotala... v tých trblietkach a lesku.
- Ale počuj, urobila som to... - To nič.
...aby som našla dôkazy v tvoj prospech.
Je to bežná taktika.
Vďaka, zlatko.
- To si naozaj vážim. - Mám... Hej.
Tak to bolo krásne.
- Toto je Topher. - Páni.
Rada ťa spoznávam, Topher.
- Vyzeráš bohovsky. - Vďaka.
Kiežby som mal to, čo vy.
Stále hľadám.
Nie je to o tebe, Topher.
Aha. Prepáčte.
No, aká bola tlačovka?
Nič moc. Nedržal som sa scenára a teraz ma chcú vidieť mŕtveho.
- Josh. - Myslíš...
Myslíš, že tu naozaj môžem zomrieť?
Jednoznačne. Preto je to také zábavné.
Zábavné?
Vieš čo? Ignoruj ho, možno odíde.
Nepoznáte ma.
Netrafili ste.
- Naschvál. - Hej, počúvaj ma.
Dostaneme ťa odtiaľto, lebo na tom pracujem ja.
Nedostala som len Elsieno miesto. Nasťahovala som sa k nej.
Vyhrabem stopy,
zistím, kto je skutočný vrah a dokážem, že si nevinný.
- Naozaj si to myslíš? - Viem to.
Dostaneme ťa odtiaľto
a nájdeme aj šťastný koniec, nech je to čokoľvek.
- Ľúbim ťa. - Aj ja teba.
Človeče.
Pozrite sa na seba.
Možno raz nájdem to, čo hľadám.
Nejde o teba, Topher.
Tak tu to máme. Náš nádherne dekadentný brloh nemravností.
No nie je božský?
No, toto by v Brooklyne bolo za 1,8.
Nemáš veľa vecí.
Vieš čo? Pokojne si vezmi Elsiene šaty.
Ona ich už nepoužíva.
Tie by mi nepadli. Tu sa nosia menšie veľkosti.
Ale isteže padli. Všetko je tu veľmi pružné.
Páni. Pozri na tie kvety.
Musíš mať toľko obdivovateľov.
Ach, nie. Všetky sú od pána Kratta.
Vlastní klub a v podstate všetko ostatné.
Hej. Stretli sme sa.
Nie je to zlatúšik?
Mohla by si povedať, že od Elsienej smrti sa navzájom utešujeme.
Vieš, bola jeho obľúbená. Ale teraz sa zdá, že som to ja.
Myslíš, že je to dobrý nápad?
Možno sa to deje príliš rýchlo, a, vieš, je to tvoj šéf...
Šťastiu musíme dať každú šancu, Melissa.
Svet sa môže zajtra skončiť.
A pán Kratt sľúbil, že zo mňa spraví veľkú hviezdu,
a tou som vždy chcela byť.
Otvorené!
Dámy.
Pán Kratt vás o 20 minút očakáva pri večeri. Máte si obliecť toto.
- Božemôj. - A ďalšie kvety?
Bude zo mňa pravá botanička.
Nebudem dlho. Rýchlo sa prezlečiem.
Iste. Áno.
Vezmem ich.
Dúfam, že chápete, aké máte šťastie, že dnes môžete vystupovať.
Nie každý dostane takú šancu.
To verím.
Teda, iste. Bože, Elsie bude každému veľmi chýbať.
Áno. Videl som vás tancovať.
Nie, nie. To len... Je smutné, čo sa jej stalo.
Poznali ste ju dobre?
- Prečo sa pýtate? - Len som zvedavá.
Ak chcete byť v Schmicagu šťastná, počúvnite moju radu.
Nestrkajte svoj peknučký noštek tam, kam nepatrí.
Ak nechcete skončiť ako váš manžel.
Hotovo.
Určite vás ešte uvidíme.
Hej. Zabavte sa.
Melissa, o pánovi Krattovi.
Viem, že možno vyzerám ako hlúpučké dievčatko, čo robí hlúpučké veci.
Jenny, nie. To si ne...
A viem, že s pánom Krattom sme zvláštny pár,
ale iba robím, čo treba, aby som prežila. Ako my všetci.
Ahojky!
Tak dobre. Stopy. Stopy.
Hľadám stopy.
Dobre. Možno je toto stopa.
Možno by som si to mala vyskúšať.
Tu du, tu dú Tu du, tu dú
Tu du tu du tu tú!
Na začiatku si mi sľúbil Hviezdy žiarivé
No teraz je tvoja láska Väzenie mrazivé
Medzi nami obeťami
Cnostná pykám za mrežami
A než skúsiš Zlomiť od nich kľúč
Unikám
U-ú-u-ú unikám
Ú, bejby, tu si nezvykám Na reťaze tvojej lásky
Celé roky si mi velil
No tvoj väzeň sa osmelil
Už nezabrániš škandálu Miznem z tvojho kriminálu
Čo je to?
Sú tu.
Tak poď, Topher! Vyrážame!
- Človeče, vedel som, že prídete. - Čo?
Josh, pripravený nasadnúť do autobusu šťastia?
On je ozajstný? Ja že to bola metafora.
Človeče, je ozajstný. A máš v ňom miesto.
Neviem. Neviem, či by som mal.
Ale je to autobus šťastia. A ten škriatok povedal...
Musíme ísť, kamoš. Idú fízli!
Unikám
U-ú-u-ú unikám
Ú, bejby, pôjdem hocikam
Nebudem si robiť vrásky
Neberiem si ani fotku
Tak sa teším na samotku
Svitá mi na lepšie časy
Vyparím sa z tvojej basy
No tak, Josh.
Naozaj chceš veriť skorumpovanému právnemu systému?
Pomysli si na svoj život, Josh. Autobus šťastia ťa volá!
- Josh, Josh. - Josh.
Josh, Josh, Josh!
Tu du, tu dú Tu du, tu dú
- Tu dú - Tu dú
Tú
Unikám
U-ú-u-ú unikám
Ú, bejby, dorazím až tam
Kde sa zbavím svojej masky
Myslím, že mám oprávnenie
Na podmienečné prepustenie
Budú ťa mať za somára
Keď ti zdupkám zo žalára
- Unikám - Josh, Josh, Josh...
- U-ú-u-ú unikám - Dobre. Poďme na to!
- Ú, bejby, už budeš sám - Áno!
V medziach policajnej pásky
Pakujem sa rovno k dverám
V pásikoch dobre nevyzerám
Unikám, unikám
Nudím sa trochu v tomto lochu A tak unikám!
Páni.
Bola si neskutočná, miláčik. Zbožňujú ťa.
Cítila som to. Bolo to úžasné.
Naozaj sa im to páčilo?
Páčilo? Prosili ťa. Pískali. Plesali.
Ty. Gimblová. Poď so mnou.
Dobre.
Nebola som si istá. Ale s takým potleskom sa nebudem hádať.
Odteraz sa budeš prezliekať tu.
Telo aj väčšina krvi sú preč.
Vitaj v šoubiznise.
Zobrala polícia ešte nejaké dôkazy?
Načo? Vraha už chytili.
Cíť sa ako doma.
ČOKOLÁDA
QUICK STREET 17 KAŽDÚ NEDEĽU O 11:00
Kamoška, vrátiš sa na párty?
No jasné.
Hej, hovorí ti niečo adresa Quick street 17?
Nie, prečo?
Len tak.
Byť tebou, držala by som sa odtiaľ ďalej.
My mladé srnky tam nie sme v bezpečí.
Veru, my mladé srnky.
Poď.
My o vlku.
Ďalšia divoká noc v Schmicagu.
No, aspoň viem, že Josh je v bezpečí.
Kedy uvidím
Svoju bránu do kam
Tu du, tu dú Tu du, tu dú
- Tu dú - Tu dú
Tu
Unikám
U-ú-u-ú unikám
Ú, bejby, dorazím až tam
Kde sa zbavím svojej masky
Myslím, že mám oprávnenie
Na podmienečné prepustenie
Budú ťa mať za somára
Keď ti zdupkám zo žalára
Unikám
U-ú-u-ú unikám
Ú, bejby, už budeš sám
V medziach policajnej pásky
Pakujem sa rovno k dverám
V pásikoch dobre nevyzerám
Unikám, unikám
Nudím sa trochu v tomto lochu A tak unikám!
Preklad titulkov: Martina Mydliar